**Központi pályáztatás, műszaki tartalom meghatározása**

**1, A munka megnevezése:**

Gyöngyös, Felsőhíd utcai - Halastó utcai ingatlanokat ellátó kisnyomású gázelosztó vezeték tervezése-kivitelezése

**2, Általános információk:**

Árajánlatot az engedélyezési tervdokumentáció elkészítésére, építési engedélyeztetésre (*elosztói engedélyes által történő tervvéleményeztetésre*) és a jogerős építési engedélyes (*elosztói engedélyes Szolgáltatói szakvéleménye alapján kivitelezésre alkalmasnak minősített*) tervdokumentáció szerinti kivitelezési munkák elvégzésére kérünk.

Kivitelezés végső határideje: A tervezésnek, engedélyeztetésnek és kivitelezésnek a szerződés aláírásától számított **100 naptári napon belül azzal**, hogy az elosztó vezeték építésére maximum 60 nap fordítható.

**3, A gázellátáshoz szükséges létesítmény (nyomásfokozatonként):**

**A tervezett vezeték üzemnyomása: 0,03 bar**

**A tervezett elosztóvezeték anyaga, mérete:**

* **PE100/G, SDR11 90x8,2 (MSZ EN 1555) kb. 115 m**
* **D110/90 PE elektrofitting karmantyú 1 db**

(csatlakozási pont)

**A tervezett leágazó vezetékek anyaga, mérete:**

* **PE100/G, SDR11 32x3,0 (MSZ EN 1555) 3+7 db (kb. 37 m)**
* **D90/D32 nyeregidom 10 db**

A létesítmény egyes szakaszainak részletezett leírását a 4. pont illetve a pályázat mellékletét képező TIGÁZ-DSO TERVEZÉSI ADATLAP című táblázat tartalmazza.

**4, Építési terület általános ismertetése:**

Az építési terület Gyöngyös város, Csárda utcában üzemelő, D110 PE kisnyomású gázelosztó vezeték, Csárda utca 5805. hrsz.-ú ingatlan előtti végpontjától indulóan, a Csárda utcában, a Felsőhíd utcában és a Halastó utcában az 5858. hrsz.-ú és az  
5810. hrsz.-ú ingatlanig van kijelölve.

A terület földhivatalilag rendezett.

A tervezett gázelosztó vezeték csatlakozási pontja a Gyöngyös, Csárda utcában (5861. hrsz.-ú út), közúton található.

Csatlakozás az üzemelő D110 PE kisnyomású gázelosztó vezetékre D110/90 PE elektrofitting karmantyúval.

**A gerincvezetéket a TIGÁZ-DSO TERVEZÉSI ADATLAP és az engedélyes tervdokumentáció szerint kell várhatóan megépíteni.**

**5, Tervezési, építési határok, élőrekötési pont kialakítása:**

A tervezési és építési határok a mellékelt tervezési lap szerint.

Élőrekötési pont kialakítása és az élőrekötés tervezett ideje:

A TIGÁZ-DSO Kft. Hálózatfejlesztés és a Hálózat Üzemeltetés szervezeti egységek közötti egyeztetésről felvett, a pályázat mellékletét képező jegyzőkönyv szerint.

Élőrekötés módja: D110/90 PE elektrofitting karmantyúval.

A rákötés időpontjával kapcsolatos korlátozás:

**Az élőrekötési pont kialakítását fűtési idényen kívül kell elvégezni, ezt a munkát a területi üzemeltetési egységnél meg kell rendelni.**

Az élőrekötési pont kialakítása, beépítendő elzáró szerelvények:

Típusa : -

Helye : -

A tervezett vezeték védőtávolságának meghatározása a 80/2005. (X.11.) GKM rendelet *Mellékletének IV. fejezet* alapján történjen. Megközelített épület hiányában a tervezett vezeték védőtávolságát a jogszabályi és egyéb hatósági előírások figyelembe vételével a lehető legkisebb mértékűre kérjük meghatározni.

**A vállalkozási szerződés megkötésekor a TIGÁZ-DSO Kft. Hálózatfejlesztés jegyzőkönyvben rögzíti a megépíteni kívánt gázelosztó vezeték nyomvonalát ezért a D90 PE 100/G SDR 11 gázelosztó vezeték építésének fajlagos árát is meg kell adni az ajánlatban.**

**6, Leágazó vezetékek:**

A leágazó vezetékek PE100/G, SDR11 32x3,0 (MSZ EN 1555) méretű és anyagú csőből készülnek. A gerincvezetékre D90/32 nyeregidommal kapcsolódnak.

* Az 5858., 5808. és 5810. hrsz.-ú ingatlanok esetében a leágazó vezetékek a telekhatáron ún. fali felállással kerülnek kialakításra.
* Az 5806., 5860., 5859., 5863., 5851., 5807. és 5809. hrsz.-ú ingatlanok esetében a leágazó vezetékek a telekhatáron a TT-1000 Gázelosztó vezetékek létesítése technológiai utasítás 4.3.4.3. pont C. bekezdése szerint ún. térszint alatt végződő megoldással kerülnek kialakításra.

**7, Földhivatali adatok, nyomvonal:**

A vezeték használatba vétele illetve az üzembe helyezése során az esetlegesen felmerülő tervmódosítás és a vezetékjogi, használati jogi kérdések rendezése a Vállalkozó feladatát képezik.

A földhivatali tulajdoni lapok a műszaki tartalom meghatározás mellékletét képezik.

A tervezett gázvezeték nyomvonala az alábbi földrészleteket érinti vagy érintheti:

|  |  |  |  |
| --- | --- | --- | --- |
| Megnevez és | Helyrajzi szám | Tulajdonos | Művelési ág |
| **út** | 5861. | Gyöngyös Város Önkormányzata | közút |
| **út** | 5855. | Gyöngyös Város Önkormányzata | közút |
| **út** | 5838. | Gyöngyös Város Önkormányzata | közút |

**8, Normatív dokumentumok:**

A vállalkozó az alábbi normatív dokumentumok vonatkozó követelményeit köteles figyelembe venni, illetve a kivitelezési munka során betartani, előírásainak érvényt szerezni:

• a kivitelezési tervdokumentáció,

• a bányafelügyelet építési engedélye,

* 80/2005 (X.11) GKM rendelet,

• a hatóságok, közművek előírásai,

• az új vezetéképítési munkarészeknél

a 2201\_07\_DU\_01\_A\_2017 TT 1000 Gázelosztó vezeték létesítése technológiai utasítás,

• az elkészült vezeték élőrekötési és üzembehelyezési munkarészeknél továbbá kiváltási munkarészeknél

a 2201\_06\_DU\_01\_A\_2017 TT 2000 Gázelosztó hálózat üzemeltetés technológiai utasítás,

• geodéziai és vezetékjogi munkarészeknél

a 2201\_09\_DU\_01\_A\_2017 TT 5000 Térképészeti és szolgalmi jogi dokumentumok kezelése technológiai utasítás

• a technológiai utasítások III. Hivatkozások fejezetében szereplő normatív dokumentumok vonatkozó előírásai,

• ML\_59/2010-V.05. Műszaki leírás szolgáltatás beszerzésére vonatkozó szerződésekben érvényesítésre kerülő munka-, tűz- és környezetvédelmi követelményekhez,

• a 2201\_10\_DU\_01\_A\_2017 TIGÁZ-DSO Kft. Robbanásvédelmi dokumentáció

minőségirányítási dokumentum.

A technológiai utasítások a [www.tigazdso.hu/dokumentumok/technologiai-utasitasok](file:///C:\Users\sarosi.bela\AppData\Local\Microsoft\Windows\Temporary%20Internet%20Files\bercsenyi%20tibor\Local%20Settings\Temporary%20Internet%20Files\Content.Outlook\Q5OKB91R\www.tigazdso.hu\dokumentumok\technologiai-utasitasok) helyen az ajánlatkérő TIGÁZ-DSO Kft. honlapján nyilvánosan elérhetők.

A TIGÁZ-DSO Kft. ML\_59/2010-V.05. Műszaki leírás valamint a Robbanásvédelmi dokumentáció minőségirányítási utasítás nyomtatott vagy elektronikus formában az ajánlatkérés részét képezze.

**9, Megfelelőség tanúsítás:**

A műszaki-biztonsági követelményeknek való megfelelést az ML\_59/2010-V.05. Műszaki leírás 2. sz. és 3. sz. mellékletének az ajánlathoz történő csatolásával kell az ajánlattevőnek bizonyítani.

**10, Felelősségbiztosítás:**

A 1601\_01\_F\_A\_2017 azonosítójú Beszerzés és pályáztatás folyamata utasítás szerint a jelen műszaki tartalomban meghatározott munka elvégzéséhez, a nyertes vállalkozónak rendelkeznie kell a 1601\_01\_F\_A\_2017\_M-04 táblázat szerinti felelősségbiztosítással.

Biztosítási kategória: 1

A Vállalkozó köteles az alábbi felelősségbiztosításokat a szerződés aláírásától számított 8 munkanapon belül megkötni.

* Általános, tevékenységi felelősségbiztosítás
* Szolgáltatói felelősségbiztosítás, beleértve a szolgáltatás tárgyát is
* Speciális kiegészítés:
  + Munkáltatói felelősségbiztosítás

|  |  |  |  |
| --- | --- | --- | --- |
| Eger, 2018. 05. 24. |  |  |  |
|  |  |  | ***Magi Attila***  *vezetékfejlesztési főmunkatárs* |